|  |  | ### Hírlevél Új Könyvek 2025.02.26. |
| Merülj el a rejtvények, rejtélyek, játékok és veszélyek, a romantika és pompa világában az Örökösök viadala-sorozat szerzőjének legújabb kötetében! Hét aranybiléta. Egy álomsziget. Egy életre szóló esély. Köszöntünk a Játékok játékában, ezen a különleges versenyen, amelyen a négy Hawthorne testvér és Avery Ginks, a család vagyonának örököse jóvoltából bárki mesés gazdagságra tehet szert. Az idei fordulóba kizárólag az juthat be, aki megszerzi a hét aranybiléta egyikét. Sok millió dollár forog kockán, és csak a legelszántabbak esélyesek a győzelemre. Van, akit a pénz hajt, mást a hatalomvágy, és akad, aki személyes okból nevez. Minden résztvevő rejteget titkokat, ráadásul nem mindenki tartja be a játékszabályokat sem... A New York Times bestsellerlistájának élén! |
| Félig halandó. Félig isten. Ízig-vérig hős. Percy Jackson és barátai legújabb története megérkezett! A villámtolvaj hősei újra összeállnak, hogy szembenézzenek eddigi legnagyobb kihívásukkal, és az istenek akadékoskodása ellenére bejuttassák Percyt az egyetemre. Percy Jackson, miután többször is megmentette a világot, reméli, hogy rendesen leérettségizhet. Sajnos az istenek még nem végeztek vele. Percynek három küldetést kell teljesítenie ahhoz, hogy megszerezze az Olimposz-hegyről a továbbtanuláshoz szükséges három ajánlólevelet. Első küldetése során Zeusz pohárnokának kell segítenie visszaszerezni az aranykelyhet, mielőtt az rossz kezekbe kerülne. Vajon Percy, Grover és Annabeth időben sikerrel jár? A könyv önállóan is élvezhető. Az új olvasók és azok a rajongók, akik már több mint egy évtizede kísérik figyelemmel hőseink kalandjait, egyformán örülni fognak a görög mitológia legújabb remek, poéndús feldolgozásának. Ismerd meg te is Percy Jackson legújabb kalandjait! "Imádtam, hogy a trió visszatért, még mindig a kedvenc csapatom." -BFRUZS, MOLY.HU "Örökké hálás leszek Rick Riordannek, hogy visszatérhettünk az eredeti hármashoz!" - REKAMOLY20, MOLY.HU |
| Hunter nyomozó, hisz maga az ördög létezésében? ...mert ha nem, akkor lehet, hogy megváltozik a véleménye, ha ideér. Robert Huntert az eddigi legördögibb bűntény helyszínére hívják. A helyzet még nyugtalanítóbbá válik, amikor a boncolás során egy verset találnak az áldozat testében. Hamarosan újabb holttestre bukkannak, és Hunterben felébred a gyanú, hogy a gyilkosságok mögött ugyanaz a személy állhat. A sejtése azonnal beigazolódik, amint a vers újabb részletét fedezik fel egy másik meggyilkolt testébe rejtve. Hunter nyomozónak törvényszéki bizonyítékok híján kell elkapnia a legfegyelmezettebb gyilkost, akivel valaha találkozott. Valakit, akit az áldozatai rettegése éltet, és halállal ad örök leckét az ellenségeinek. |
| Klasszikus orvosi thriller a műfaj nagymesterétől Ryan Sullivan patológus rezidens a New York-i Igazságügyi Orvostani Intézetben tölti egy hónapos gyakorlatát. Nyíltan viszolyog a boncterem világától, őt a patológia kutatási területei vonzzák. Dr. Laurie Montgomery, az intézet vezetője tapasztalt orvos szakértőként szeretné motiválni vonakodó gyakornokát, és ragaszkodik ahhoz, hogy Ryannel közösen végezzék el egy feltételezett öngyilkos halottszemléjét, és együtt állapítsák meg a halál módját. Valóban öngyilkosság történt, vagy annak beállított gyilkosság? Ki mondja ki a döntő szót: az orvos- nyomozó vagy a törvényszéki patológus? A boncolás alól továbbra is kibúvót kereső Ryan elég izgalmasnak találja a kérdést, és felajánlja, hogy kivizsgálja az utóbbi időben feltűnően megszaporodó, öngyilkosságnak nyilvánított eseteket. Ahogy mindjobban beleássa magát a nyomozásba, egyre több hasonlóságot fedez fel köztük, amivel közvetlen veszélybe sodorja nemcsak a maga, de főnöke, Laurie életét is. Robin Cook nem fogy ki a témából. Ezúttal az orvostudomány technikai újításait, diagnosztikai eszközeit a mások kárára fordító csalókra fordítja a figyelmet. |
| "Három igazság van: az én igazságom, a te igazságod és az igazság." Cannes partjainál, egy jacht fedélzetén vérbe fagyva találnak rá a milliárdos olasz család örökösnőjére, aki később a kórházban belehal sérüléseibe. Vajon kinek állt érdekében megölni Orianát? Négyen mondják el a maguk verzióját: Adrien, az áldozat férje, a vonzó és titokzatos jazz-zongorista; a megfoghatatlan Adéle, a férj fiatal szeretője; Justine, a nyomozással megbízott rendőrnő és Oriana, aki az olvasó elé tárja élete utolsó heteinek megrázó pillanatait. Senki sem hazudik. De az igazságaik cseppet sem hasonlítanak egymásra... Musso legújabb regénye lenyűgöző és merészen kiszámíthatatlan pszichológiai thriller. Guillaume Musso regényről regényre különleges kapcsolatot alakít ki olvasóival. Az 1974-ben Antibes-ban született szerző diákévei alatt kezdett írni. A közönség először 2004-ben, az És azután... megjelenésekor találkozhatott vele. Majd egymást érték a regények. Mára ő a legnagyobb példányszámban eladott kortárs francia író, aki tizennégy éve megszakítás nélkül vezeti a francia sikerlistát, és népszerűsége a világ minden táján töretlen. 2021-ben elnyerte a thriller és noir műfajában teljes életműért járó Raymond Chandler-díjat. |
| Amerika leggyűlöltebb asszonya A Sandman-gyilkosságok rejtélye megoldódott, ám az elkövető, Daniel Miller, tizennégy ember meggyilkolása után eltűnt. A feleségét, Carrie-t mint tettestársat bíróság elé állították. Az FBI, az államügyész, a média és Amerika minden lakosa meg van róla győződve, hogy az asszony bűnrészes. Az ügyvéd Eddie Flynn csak akkor vállalja el a védelmet, ha biztos benne, hogy az ügyfele ártatlan. Legújabb feladata bebizonyítani az esküdtszéknek és az egész világnak, hogy Carrie Miller maga is Sandman áldozata, aki mit sem tudott férje lelkének sötét bugyrairól, és semmi köze a gyilkosságokhoz. A volt FBI-nyomozó Gabriel Lake szövetségi nyomozó volt, mielőtt valaki megpróbálta megölni. Most magánnyomozóként bosszúhadjáratot folytat Daniel Miller ellen. Úgy gondolja, egyedül ő képes elkapni, mert szerinte az FBI semmit sem ért a sorozatgyilkosokhoz. A gyilkos Mivel a feleségét bíróság elé állították, Daniel kénytelen előbújni a rejtekhelyéről, hogy megmentse a nőt az életfogytiglani börtönbüntetéstől. Ölni fog azért, hogy megvédje a feleségét, és aki csak részt vesz az ügyben, az mind célponttá válik. Még Eddie Flynn is... A Sunday Times bestsellerszerző Steve Cavanagh több mint egymillió példányban eladott sorozatának ezen kötetében Eddie Flynn tovább megy, mint eddig bármikor. Mert neki nincs fontosabb az ártatlanok védelménél, akkor sem, ha ez akár a saját életébe is kerülhet. "Végtelenül élvezetes és fordulatos." - My Reading Corner |
| Eloise Eden élete a családi szálloda körül forog a montanai Quincyben. Kis kora óta arra vágyott, hogy övé legyen az Eloise Inn. Ehhez csak azt kell bizonyítania a szüleinek, hogy kellően megbízható. Szinte már érzi a győzelem ízét. Aztán egy Las Vegas-i hétvégén összeházasodik egy idegennel. Jasper biztosan megbabonázta őt a tekintetével, mert egyetlen közös éjszaka után férjként és feleségként ébredtek. Abban reménykedik, hogy sikerül titokban tartani a házasságot. Aztán úgy tesz, mintha meg sem történt volna. Ám Jasper könyörög neki, hogy tartsák fenn a látszatot, és kísérje el őt egy esküvőre. A hallgatag férj kétségbeesettnek tűnik. És amúgy is csak három hónapról van szó, nem igaz? Aztán búcsút inthet Jasper Vale-nek, és egy kis szerencsével egy szálloda boldog tulajdonosa lesz. |